text: Kulturarv i Løgumkloster
  27 november 2012 kl. 17.02
  Løgumkloster Kirke står smuk, statelig, stor og meget gammel.
  Det var cistercienser-munkene, som opførte kirken og klosteret sammen med 500 lignende kirker over hele Europa, og nu er kirken i Danmark med i kapløbet om at få EU's prestigefyldte kulturarvsmærke.
  Mærket skal være med til at gøre befolkningerne opmærksomme på vores fælles kulturarv. 
  Cisterciensernes munkeorden grundlagde et kloster i Seem ved Ribe i 1170, men flyttede snart til Løgum. Kirken og en del af østfløjen af klosteret med bibliotek er bevaret.
  